**Eero Enqvist** (s. 1966) on suomalainen näyttelijä, näyttämötaiteiden maisteri ja viittomakielen tulkki. Hän valmistui vuonna 2008 Teatterikorkeakoulusta Teatteri-ilmaisun opettajan maisteriohjelmasta teatteri- ja tanssipedagogiikan opettajaksi.

Elämäkerta
----------

### Lapsuus ja nuoruus

Enqvist syntyi vuonna 1966 15-lapsisen perheen nuorimmaksi lapseksi. He asuivat Puotinharjussa. Hänet otettiin viisivuotiaana huostaan muiden alaikäisten sisarustensa kanssa, koska hänen vanhempansa olivat molemmat alkoholisoituneita eivätkä kyeneet huolehtimaan lapsistaan. Huostaanoton jälkeen hän joutui pikkuveljensä kanssa Kallioon lastenkotiin.

Enqvist viihtyi lastenkodissa, mutta noin vuoden jälkeen hänet sijoitettiin pikkuveljen kanssa maalaistaloon Varsinais-Suomeen, jossa hän kertomansa mukaan koki muun muassa eristämistä muista perheenjäsenistä. 14-vuotiaana hänet sijoitettiin Koskentuvan nuorisokotiin Helsinkiin, jossa olot kohentuivat.

Oman äitinsä Enqvist tapasi jälleen ollessaan 15-vuotias ja piti häneen sen jälkeen yhteyttä. Noin vuoden kuluttua tapaamisesta äiti sai aivoverenvuodon ja menetti puhekykynsä. Äiti sairastui myös vatsasyöpään, ja hän kuoli, kun Enqvist oli 21-vuotias. Isä oli kuollut jo aiemmin.

### Opiskelu ja työ

Enqvist olisi päässyt Kallion ilmaisutaidon lukioon, mutta nuorisokodin johtaja kielsi sen häneltä. Hän meni ammattikouluun ollessaan 17-vuotias ja 18-vuotiaana hän pääsi kettiölle töihin. Hän ei kuitenkaan pitänyt keittiötyöstä ja opiskeli ylioppilaaksi iltalukiossa. Vuonna 1995 hän valmistui viittomakielen tulkiksi.

Enqvist on näytellyt muun muassa Ahaa teatterissa ja viittomakielisessä Teatteri Totissa. Vuonna 2008 hän valmistui Teatterikorkeakoulusta Teatteri-ilmaisun opettajan maisteriohjelmasta teatteri- ja tanssipedagogiikan opettajaksi.

Filmografia
-----------

### Elokuvat

* *Salpa*, isä, 2013.
* *En muista. Muistan*, –, 2008.
* *Mutamies*, –, 2006.
* *Private factory - seksuaalifantasioita vallasta ja vallattomuudesta*, –, 1995.

Lähde: 

### Televisio

* *Roba*, bussikuski, 2016.
* *Isän kuolema*, ambulanssimies, 2011.
* *Kylmäverisesti sinun*, Jaakko Rannikko, 2005.
* *Karaoke*, virta-mies, 2004.
* *Kostamus-sinfonia*, –, 1996.

Lähteet
-------

1. 1 2 3 4 5 6  Tuomaala, Ellen: Eero Enqvist: "Itsensä kanssa ihminen on paljaimmillaan" (Julkaistu Mielenterveys-lehdessä 2/2014) *Mieli – Suomen Mielenterveys ry*.  9.12.2014. Viitattu 19.8.2020.
2. 1 2  Eero Enqvist – Viittomakielen tulkki *Evantia.fi*.  Arkistoitu 19.8.2020. Viitattu 19.8.2020.
3. ↑  Pakarinen, Riitta (toim.): "Teatteri-ilmaisun opettajan maisteriohjelma", *Exit 2008*, s. 54. Helsinki: Teatterikorkeakoulun ylioppilaskunta, 2007. Teoksen verkkoversio (viitattu 19.8.2020).
4. 1 2 3 4 5  Hemánus, Kirsi: Karu lapsuus ei aiheuta enää häpeää (Julkaistu Eeva -lehdessä 12/2014) *Eeva -lehti*.  20.6.2016. Viitattu 19.8.2020.
5. ↑  Eero Enqvist Elonetissä.

Aiheesta muualla
----------------

* Ylavaara, Satu: Seuraavaksi minua odottaa Kantaja täällä Valtimonteatterissa. Mutta ei ihan Malmin hautausmaalla olla. Vielä *Teatterin lumoa -blogi*.  14.6.2014. Viitattu 19.8.2020.
* Eero Enqvist *Actors in Helsinki – Helsingin Freelancenäyttelijäyhdistys ry*.  Arkistoitu 19.8.2020. Viitattu 19.8.2020.
* Viikinkoski, Niina: Kuka sinua kouluttaa? *Suomen Puheopisto*. Viitattu 19.8.2020.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |